Les empreses de Burjassot reben informació sobre el nou reglament en matèria de protecció de dades
2025-07-24

Aquest mes de maig, ha entrat en vigor el nou reglament de protecció de dades obligatori per a les empreses que treballen dades de caràcter personal. Davant aquest fet, i tenint com a objectiu que la formació i especialització de les empreses municipals és fonamental per a millorar la seua competitivitat, des de la regidoria de Promoció Econòmica de l’Ajuntament de Burjassot, dirigida per Roc Senent, s’oferirà a les empreses del municipi una sessió informativa sobre els canvis que recull el nou reglament.

La sessió tindrà lloc en la Casa de Cultura del municipi dimecres que ve 23 de maig a les 19.30 hores. Totes aquelles persones que vulguen assistir a la xerrada, que és gratuïta, han de confirmar la seua assistència enviant un correu electrònic a empresas4@cemef.com.

La xerrada informativa estarà impartida per Eduard Chaveli Donet, advocat i formador especialitzat en matèria de protecció de dades.